สัมผัสความสยองภาพยนตร์ แช่ง เผยเบื้องหลังเจอเรื่องสุดแปลก (คลิป)
นับถอยหลังที่คุณจะได้หลอนกันทั่วทั้งประเทศ ด้วยการชมตัวอย่างภาพยนตร์ แช่ง ค่าย มันเวิร์ค โปรดักชั่น ฝีมือการกำกับของ จิต กำเหนิดรัตน์ ที่จะมาเขย่าขวัญสั่นประสาทรับปี 2562 หนังที่จะทำให้คนไทยได้ขนหัวลุก จนไม่กล้าคิดที่จะเอ่ยปากแช่งใคร,ภาพยนตร์ แช่ง มีเนื้อหา 3 เรื่อง 3 ตอน ได้แก่ วิปลาส นำแสดงโดย เดวิด อัศวนนท์, สนธยา ชิตมณี และ เบลล่า ไรวินทร์ รัศมีนิยมวุฒิ หรือ เบลล่า ไอ แคน ซี ยัวร์ วอยซ์ / แทททู แสดงโดย ชินวุฒิ อินทรคูสิน และ กวาง วรรณปิยะ ออมสินนพกุล / คำแช่ง นำแสดงโดย หน่อง ธนา ฉัตรบริรักษ์ และ จอย นุชพัชร วงษ์สุวรรณ,จิต กำเหนิดรัตน์ เผยว่า ทางมันเวิร์ค โปรดักชั่น ตั้งใจก้าวเข้ามาในตลาดภาพยนตร์ไทย หลังจากที่ปิดจ็อบภาพยนตร์เรื่องแรกอย่าง เลิฟอะรูมิไลค์ ไป ทางบริษัทก็ได้วางโปรเจกต์ภาพยนตร์เรื่องต่อไปทันที เนื่องจากอยากมีผลงานหนังออกมาต่อเนื่อง ซึ่งก็มีคุยกันหลายเรื่องเลย แต่ก็มาจบตรงหนัง แช่ง เพราะเรารู้สึกว่าน่าสนใจ เรารู้สึกกลัวและสังวรณ์กับชะตากรรมของตัวละครในแต่ละเรื่อง คือด้วยความที่เรารู้เรื่องราว เป็นคนบอกเล่าเรื่องราวเหล่านี้ ทุกครั้งที่เราอยู่หลังมอนิเตอร์ เรารู้สึกอินทุกๆ ฉาก ถามว่าตอนที่ถ่ายทำเจออะไรแปลกๆ บ้างไหม น้องๆ ในกองเขาเจอกันทั้งฟุตหาย เจอพายุลูกใหญ่ขณะถ่ายทำ ซึ่งเราก็อยู่ในเหตุการณ์ แต่มันก็เป็นเรื่องที่อธิบายไม่ได้เนอะ,ส่วนหนังผีในเรื่องน่าแตกต่างจากเรื่องอื่นอย่างไร ผีเรื่องนี้คือพลังงานชั่วร้ายของคนด้วยกันเอง คำพูดของคนสร้างโศกนาฏกรรมมานักต่อนัก เราแค่ทำให้มันเป็นรูปธรรมขึ้นมาให้คนตระหนักในความน่าสะพรึงกลัวที่เกิดจากจิตใจที่คับแค้นของคน ซึ่งผมคิดว่ายังไม่น่ามีใครนำเสนอความน่ากลัวในลักษณะนี้มาก่อน และผมคิดว่าเรื่องนี้ให้ข้อคิดกับคนดูได้เป็นอย่างดีนะ คำพูดของคนเรามันเป็นได้ทั้งคำอวยพรทั้งคำสาปแช่ง มันบ่งบอกว่าเรารักใคร เกลียดใคร สิ่งที่พูดออกไป มันเอาคืนมาไม่ได้ เพราะฉะนั้นก่อนจะพูดหรือจะทำอะไร ก็อยากให้เราตระหนักถี่ถ้วนก่อนที่คำพูดของเราจะสร้างเรื่องร้ายอะไรขึ้นมา ต่อทั้งตนเองและผู้อื่นครับ,มาวัดจิตกันว่าคุณจะแข็งได้แค่ไหน และชมภาพยนตร์ แช่ง แบบเต็มๆ พร้อมกัน 16 มกราคม 2562 ทุกโรงภาพยนตร์.
นับถอยหลัง ที่คุณจะได้หลอนกันทั่วทั้งประเทศ ด้วยการชมตัวอย่างภาพยนตร์ แช่ง ค่าย มันเวิร์ค โปรดักชั่น ฝีมือการกำกับของ จิต กำเหนิดรัตน์ ที่จะมาเขย่าขวัญสั่นประสาทรับปี 2562 
ภาพยนตร์,แช่ง,กวาง วรรณปิยะ ออมสินนพกุล,หน่อง ธนา ฉัตรบริรักษ์,เดวิด อัศวนนท์